Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 1993. évi LIX. törvény 16. § (1) bekezdése alapján nincs
Paragraph Index: 404

1997. január 1-jén ismételten támogatás iránti kérelmet nyújtott be az önkormányzathoz, de azt is elutasították. Az önkormányzat polgármestere által megküldött iratok és tájékoztatás szerint megállapítható, hogy a panaszos lakásfenntartási kérelmét azzal utasították el, hogy a család indokolt kiadásai nem érik el az összjövedelem 35%-t. Lakásfenntartási kiadásként csupán 6000 Ft fűtési költséget ismertek el, figyelmen kívül hagyták az önkormányzat rendelete szerint is számba vehető villanyáram-fogyasztás költségeit és a gázpalack árát. Nem vizsgálták a fűtés tényleges költségét, és azt sem, hogy a kalkulált 6000 Ft-os elegendő-e a lakás egész napos megfelelő hőmérsékletű fűtésére. A környezettanulmányban nincs feljegyzés arról, hogy az apa 40%-os mozgáskorlátozott, és hogy a nagyobbik fiúgyermek hallássérült, ezért rendszeres orvosi ellenőrzése és kezelése indokolt. Figyelmen kívül hagyták, hogy a család csak hűtőládája eladásából tudta fedezni a fűtési költségét és gyógyszerkiadásait. Nem vették figyelembe, hogy a gépkocsi használatát a családtagok betegsége mennyiben indokolja. Az országgyűlési biztos szerint nem volt kellően alátámasztva az a megállapítás, hogy a lakás berendezése, a család ruházatának állapota, élelmezésük minősége megfelelő. Nem készült kalkuláció arra nézve, hogy a fentiek szerint számba vett költségek után fennmaradó jövedelem elegendő-e a család, különösen a gyermekek megfelelő élelmezésére, az évszaknak megfelelő ruházkodására, gyógyítására, és életszín- 1999/18/II. szám vonaluk olyan mértékű megőrzésére, mely eléri az Alkotmány 70/E. §-a szerint megkövetelhető minimális szintet.

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes